VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2010 M. LIEPOS 12 D. ĮSAKYMO NR. 1K-136 „DĖL ŽALOS PRIVALOMOJO SVEIKATOS DRAUDIMO FONDO BIUDŽETUI ATLYGINIMO TVARKOS APRAŠO PATVIRTINIMO“ PAKEITIMO

2017 m. lapkričio 28 d. Nr. 1K-225

Vilnius

P a k e i č i u Žalos Privalomojo sveikatos draudimo fondo biudžetui atlyginimo tvarkos aprašą, patvirtintą Valstybinės ligonių kasos prie Sveikatos apsaugos ministerijos direktoriaus 2010 m. liepos 12 d. įsakymu Nr. 1K-136 „Dėl Žalos Privalomojo sveikatos draudimo fondo biudžetui atlyginimo tvarkos aprašo patvirtinimo“:

1. Pakeičiu 12 punktą ir jį išdėstau taip:

„12. Jei pranešime nurodoma, kad žala buvo padaryta apmokėjus eismo įvykio metu nukentėjusio asmens gydymo išlaidas, TLK atsakingasis darbuotojas patikrina pagal Lietuvos Respublikos transporto priemonių draudikų biuro interneto puslapyje (www.cab.lt) pateikiamus duomenis, ar eismo įvykio metu transporto priemonės valdytojas buvo apdraudęs savo civilinę atsakomybę. Jei transporto priemonės valdytojas buvo apdraudęs savo civilinę atsakomybę ir nėra 9.2 papunktyje numatytų aplinkybių, TLK atsakingasis darbuotojas per 20 darbo dienų nuo pranešimo gavimo dienos apskaičiuoja žalos dydį, parengia ir pateikia pretenziją draudimo kompanijai.“

2. Pakeičiu 15 punktą ir jį išdėstau taip:

„15. Jei pranešime nurodoma, kad žala PSDF biudžetui padaryta ne dėl eismo įvykio metu nukentėjusio asmens gydymo išlaidų apmokėjimo arba kad žala padaryta dėl eismo įvykio metu nukentėjusio asmens gydymo išlaidų apmokėjimo, bet transporto priemonės, kuria buvo sukeltas eismo įvykis, valdytojas nebuvo apdraudęs savo civilinės atsakomybės, TLK atsakingasis darbuotojas, apskaičiavęs žalos dydį, atlieka vieną iš šių veiksmų:

15.1. pareiškia civilinį ieškinį baudžiamojoje byloje;

15.2. pareiškia ieškinį civilinėje byloje.“

3. Pakeičiu 16 punktą ir jį išdėstau taip:

„16. Jei byla nagrinėjama baudžiamojo proceso tvarka, TLK atsakingasis darbuotojas:

16.1. jei nepradėtas įrodymų tyrimas, per 20 darbo dienų nuo pranešimo gavimo dienos (jei nėra 9.2 papunktyje numatytų aplinkybių) pareiškia civilinį ieškinį baudžiamojoje byloje teisėsaugos institucijai, kuri nagrinėja baudžiamąją bylą;

16.2. jei skolininko byla dėl neteisėtos veikos baudžiamojo proceso tvarka nagrinėjama teisme ir žala apskaičiuojama jau pradėjus įrodymų tyrimą, TLK atsakingasis darbuotojas stebi baudžiamojo proceso eigą ir kreipiasi į teismą su prašymu pateikti baigiamąjį procesinį sprendimą. Gavęs teismo baigiamąjį procesinį sprendimą, TLK atsakingasis darbuotojas priima sprendimą dėl ieškinio pareiškimo civilinėje byloje.“

4. Pakeičiu 17 punktą ir jį išdėstau taip:

„17. Jei byla nagrinėtina civilinio proceso tvarka, t. y. jei teismas nepriima sprendimo dėl civilinio ieškinio baudžiamojoje byloje arba jei baudžiamoji byla nutraukiama, nustačius civilinės atsakomybės sąlygas pagrindžiančias aplinkybes, arba jei neteisėta veika nustatoma administracinio nusižengimo teisenoje, TLK atsakingasis darbuotojas:

17.1. per 20 darbo dienų nuo teisėsaugos institucijos sprendimo gavimo dienos (jei nėra 9.2 papunktyje numatytų aplinkybių) registruotu laišku informuoja skolininką apie padarytos žalos dydį ir nurodo VLK atsiskaitomąją sąskaitą, į kurią per 20 darbo dienų nuo pranešimo išsiuntimo dienos jis turi pervesti reikiamą sumą žalai atlyginti;

17.2. jei skolininkas savanoriškai neatlygina žalos, per 20 darbo dienų nuo pranešime nurodyto savanoriško žalos atlyginimo termino pabaigos parengia ieškinį skolininkui dėl žalos atlyginimo ir šį ieškinį pateikia teismui.“

Direktorė	Jūratė Sabalienė